বনাঞ্চলখনৰ উত্তৰে ৩১নং (গ) ৰাষ্ট্ৰীয় ঘাইপথ। পূব দিশত আছে ৩১ নং ৰাষ্ট্ৰীয় ঘাইপথ, দক্ষিণে উত্তৰ শালমৰা আৰু পশ্চিম দিশত আছে বীৰঝৰা চাহ বাগিচা।
অভয়াৰণ্যখন সােণালী বান্দৰৰ বাবে বিখ্যাত। সােণালী বান্দৰৰ লগতে এই বনাঞ্চলখন বিভিন্ন আপুৰুগীয়া বন্যপ্রাণী, উদ্ভিদ, চৰাইচিৰিকটি আদিৰে ভৰপূৰ হৈ আছে।
কাকৈজানা অভয়াৰণ্যত ৬০ টা মান বিৰল প্রজাতিৰ সােণালী বান্দৰ থকাৰ কথা জনা যায়। জাক পাতি বান্দৰবােৰ ঘূৰি ফুৰে। এনে বান্দৰৰ এটা জাকত ৮ ৯টালৈকে বান্দৰ থাকে। বঙাইগাঁৱৰ অগ্রণী প্রকৃতি তথা পৰিৱেশ সংৰক্ষণকাৰী গােট 'নেচাৰ্ছ ফষ্টাৰৰ উদ্যোগত কাকৈজানা অভয়াৰণ্যৰ সােণালী বান্দৰৰ অৱস্থিতি সম্পর্কে বিস্তৃতভাৱে দেশবিদেশৰ মাজত বিয়পি পৰে।
কাকৈজানাত সােণালী বান্দৰৰ লগতে অন্যান্য বহুটো দুষ্প্রাপ্য আৰু আপুৰুগীয়া জন্তু, যেনে- নাহৰফুটুকী বাঘ, বনৰৌ, কেটেলা পহু, কেঁকোৰা খােৱা নেউল, বনৰীয়া গাহৰি, বনৰীয়া মেকুৰী, ভালুক মেকুৰী, জহামাল, উৰণীয়া কেৰ্কেটুৱা, শহাপহু, হৰিণা, হেপা, অজগৰ সাপ, গুই আদি পােৱা যায়।
কাকৈজানা বনাঞ্চল শাল, চেগুন, আজাৰ, সােণাৰু, কদম, গমাৰি, তিতাচপা, আম, পমা, ভােজ, শিমলু, বট, শিলিখা, বিবিধ বাঁহ-বেত, বনৰীয়া কলগছ আদিৰে পৰিপূর্ণ। কিন্তু চোৰাং ব্যৱসায়, চোৰাং চিকাৰ, শিলৰ খনন, বেদখল আদিয়ে বর্তমান বনাঞ্চলখন বিধ্বস্ত কৰি পেলাইছে।
